Steven Maekawa

**Steven John Maekawa** (født 22. november 1967 i Bellevue i delstaten Washington i USA) er en amerikansk ordensgeistlig og katolsk biskop av Fairbanks i Alaska.

## Liv og virke
### Bakgrunn
Steven Maekawa var sønn av Don og Kiyo Maekawa. Slektsnavnet Maekawa ( 前川) er japansk, mest utbredt vest i Japan og på Ryukyu-øyene. Moren Kiyo hadde konvertert til den katolske tro mens hun studerte ved University of Hawaii. Han har to søstre og to brødre.

Steven Maekawa tok en bachelorgrad i arkitektur fra University of Washington og sluttet seg deretter til dominikanerordenen, som han var blitt kjent med under studiene. Han avla midlertidige løfter den 14. september 1991, og fullførte sine teologiske studier ved ordenens egen *Dominican School of Philosophy and Theology* i Berkeley, hvor han tok en *Master of Divinity*.

### Prest
Den 25. juni 1999 ble han presteviet av biskopen av Oakland, John Stephen Cummins, i St. Augustine Church i Oakland.

Etter ordinasjonen var han kapellan i *Dominican Parish of Saint Dominic* i San Francisco og direktør for University of Washington Newman Center fra 2002 til 2005. Fra 2005 til 2007 og igjen fra 2012 til 2016 var han prior for klosteret Saint Dominic i San Francisco. Fra 2007 til 2015 var han også ansvarlig for kallspastoralarbeidet i sin ordensprovins. Fra 2003 til 2007 og igjen fra 2015 var han medlem av provinsrådet. 

Fra 2001 til 2011 var han i en rekke omganger deployert som feltprest i US Navy Chaplain Corps til flere steder. Han ble sendt til Afghanistan i 2004 til Operation Enduring Freedom, der han arbeide med US Armys 25th Infantry Division. Han ble dekorert for sin innsats.

Fra 2016 var han sogneprest for Holy Family Parish i Anchorage. Derfra utviklet han et kirkelig *outreach progamme* for yup'ik- og inuitsamfunn i Alaskas villmark.

### Biskop av Fairbanks
Pave Frans utnevnte ham til biskop av Fairbanks den 11. juli 2023. Han ble ordinert til biskop av erkebiskopen av Anchorage-Juneau, Andrew Bellisario, den 12. oktober samme år ved Carlson Center i Fairbanks. Medkonsekratorer var hans forgjenger i Fairbanks og biskop av New Ulm, Chad Zielinski, og biskopen av Oakland, Michael Barber.

Bispedømmet Fairbanks er det største i USA av ustrekning, Det har (pr. 2023) 46 katolske menigheter, hvorav bare ni kan nås med bil. Biskopene må bruke fly for å nå avsidesliggende katolske menigheter, hvorav noen yup'ik-, cup'ik- og iñupiat-samfunn. Det nordligste bispedømmet i USA har en total befolkning på 166.800 mennesker, hvorav omtrent 11.500 er katolikker. Det er også et fattig bispedømme med bare åtte menigheter som er selvforsørgende. I noen avsidesliggende kirker kan menighetsmedlemmer bare motta sakramenter fra en prest hver annen eller tredje måned, med prester som reiser lange avstander over vanskelig terreng og tøffe værforhold.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Erkebiskop Charles Joseph Chaput, O.F.M. Cap. (1944- ) *1988
* Erkebiskop Paul Dennis Etienne (1959- ) *2009
* Erkebiskop Andrew Bellisario, C.M. (1956- ) *2017
* Biskop *Steven John Maekawa* (1967–) *2023

## Referanser